stanford-oval/wikipedia huggingface dataset:
מחצבת פורבס

פילבוקס מתקופת מלחמת העולם השנייה הנמצא בכניסה למחצבה
מחצבת פורבס
(למפת גיברלטר מוגדלת) לה לינאה דה לה קונספסיון
ספרד
מפרץ גיברלטר
הים
התיכון
מחצבת פורבס(למפת גיברלטר רגילה) לה לינאה דה לה קונספסיון
ספרד
מפרץ גיברלטר
הים
התיכון
מחצבת פורבס
גיברלטר 1, גולגולת ניאנדרטלית שנתגלתה במחצבה בשנת 1848 על ידי קפטן אדמונד פלינט.
מחצבת פורבס (באנגלית: Forbes' Quarry) היא מחצבה הממוקמת בצידו הצפוני של צוק גיברלטר. המקום נחצב במהלך המאה ה-19 במטרה לספק אבנים לתיקון ובנייה מחדש של תשתיות המתקנים הצבאיים והביצורים בגיברלטר, ונתפרסם כאשר במהלך החציבה נתגלתה מערת אבן גיר ובה גולגולת של נקבה ניאנדרטלית בוגרת. המחצבה נקראת על שמו של מתקן צבאי מהמאה ה-18 הממוקם ישירות מעל המערה וידוע בשם סוללת פורבס.
ארכאולוגיה

הגולגולת נמצאה על ידי קפטן אדמונד פלינט (Flint) מהצי המלכותי הבריטי ב-1848. בהיותו מזכיר החברה המדעית של גיברלטר, הציג פלינט את הממצא בכינוס של החברה ב-3 במרץ 1848. היה זה המאובן הניאנדרטלי השני בלבד שנתגלה עד אותו הזמן.
הגולגולת שנמצאה הייתה בעלת מאפיינים בלתי רגילים יחסית לבני אדם מודרניים, אך חשיבותה כמייצגת טיפוס עתיק ונכחד של בני אדם לא הובנה עד ל-1864 - 8 שנים לאחר גילויו של אוסף נרחב יותר של שרידים ניאנדרטליים בעמק ניאנדר שבגרמניה ב-1856, אשר נקבע כ"ממצא המגדיר" (type specimen) של המין הומו ניאנדרתלנסיס (Homo neanderthalensis). לפי שחיקת השיניים המוגברת וגידול גרמי על עצם המצח נקבע שהגולגלות שייכת לאישה בוגרת שהייתה כבת 40 בעת מותה. היא תוארכה לתקופה שבין 50,000 ל-30,000 שנים לפני זמננו.
הממצא עורר את התעניינותם של מדענים בולטים בבריטניה, כשהוצג בכינוס של האגודה המדעית לקידום המדע (כיום האגודה המדעית הבריטית) בספטמבר 1864. צ'ארלס דרווין הביע זמן ממושך עניין לגבי הגולגולת, אך לא יכל להגיע לכינוס משום שהיה חולה, ועל כן ארגנו הגאולוג צ'ארלס לייל והאנתרופולוג יו פלקונר את משלוח הגולגולת לבית גיסתו בלונדון, שם שהה באותו הזמן, כך שיוכל לבחון אותה. במכתב שכתב לידידו הקרוב, הבוטנאי והחוקר ג'וזף דלטון הוקר, כתב דרווין לאחר מכן: "פאלקונר הביא לי את הגולגולת הנפלאה מגיברלטר".
הערות שוליים

↑  Mark Barber (July 13 2013). "Time to meet the Gibraltarthals", The Times.
↑  "Gibraltar remains", Encyclopedia Britannica.
↑  Balter, Michael (22 September 2009). "When Darwin Met a Neanderthal", Science Magazine.
↑  Darwin, C. R., To J. D. Hooker [1 September 1864], Darwin Correspondence Project
צסק"א מוסקבה (הוקי קרח, 1996–2002)

| --- | --- |
 רוסיהמוסקבה, רוסיה
 מדינה:  רוסיה
 תאריך ייסוד:  14 במאי 1996
 תאריך פירוק:  אוגוסט 2002
 ליגה:  ליגת העל
 בעלים:  רוסיה ויקטור טיחונוב
 
קבוצת ההוקי צסק"א הייתה קבוצת הוקי קרח ממוסקבה, רוסיה שהתקיימה לצד מועדון אחר של צסק"א מוסקבה בשנים 2002-2002.
המועדון הוקם ב-14 במאי 1996 על ידי ויקטור טיכונוב לאחר שפוטר מתפקיד המאמן הראשי של מועדון צסק"א מוסקבה. המועדון העפיל לליגת העל הרוסית בהוקי קרח לאחר עונת 2001/02. את עונת הבכורה המועדון סיים במקום ה-17 באותה שנה והיה אמור לרדת ללליגת המשנה, אך אז המועדון התפרק באוגוסט 2002 ומועדון הפאר צסק"א מוסקבה תפס את מקומו של המועדון של טיכונוב בליגה  הבכירה.
הישגים לפי עונה

| עונה | ליגה | # | מ | נ | ש | ה | יחס | נק' |
| --- | --- | --- | --- | --- | --- | --- | --- | --- |
| 1996/1997 | ליגת העל | 13 | 40 | 12 | 10 | 18 | 88-112 | 34 |
| 1997/1998 | ליגת העל | 24 | 26 | 6 | 3 | 17 | 44-82 | 15 |
| 1998/1999 | הליגה הבכירה | 5 | 36 | 19 | 3 | 14 | 153-87 | 41 |
| 1999/2000 | הליגה הבכירה | 6 | 44 | 21 (1) | 3 | 19 (0) | 198-147 | 68 |
| 2000/2001 | הליגה הבכירה | 6 | 66 | 17 (1) | 6 | 19 (2) | 144-129 | 61 |
| 2001/2002 | הליגה הבכירה, מערב | 1 | 56 | 39 (1) | 4 | 10 (2) | 259-116 | 125 |
הניצחון הגדול ביותר — 18:3 (על אוונגרד טמבוב — 1999/00)
התבוסה הגדולה ביותר — 0:10 (לנפטכימיק ניז'נקאמסק — 1997/98).
ראו גם

צסק"א מוסקבה (הוקי קרח)
הערות שוליים

↑  sovsport.ru, Дивизион "Запад"
↑  ХРОНОЛОГИЯ РАЗРУШЕНИЯ
↑  ЦСКА: ВОЗРОЖДАТЬ ТРАДИЦИИ ДОВЕРЕНО ТИХОНОВУ
| --- | --- |
בקרת זהויות :  VIAF: 152405592   WorldCat (עם VIAF): 152405592 
ערך זה הוא קצרמרבנושא ספורט ברוסיה. אתם מוזמנים לתרום לוויקיפדיה ו.
מיכאל רבין (כנר)

| --- | --- |
אין תמונה חופשית
 לידה:  2 במאי 1936 ניו יורק, ארצות הברית 
 פטירה:  19 בינואר 1972 (בגיל 35) ניו יורק, ארצות הברית 
 מוקד פעילות:  ארצות הברית 
 מקום לימודים:  בית הספר ג'וליארד 
 שפה מועדפת:  אנגלית 
 כלי נגינה:  כינור 
 פרופיל ב-IMDb
 
מיכאל רבין (באנגלית: Michael Rabin;‏ 2 במאי 1936 - 19 בינואר 1972) היה כנר יהודי-אמריקאי.
חייו

רבין החל ללמוד נגינה בכינור בגיל שבע. אביו, ג'ורג', כנר בפילהרמונית של ניו יורק, עמד על כישרונו. גם אמו, ז'אן, הייתה פסנתרנית שהשתלמה בג'וליארד. לילד נקבע שיעור אצל יאשה חפץ ורב-האמן יעץ לו ללמוד אצל איוון גלאמיאן.
רבין היה לתלמידו של גלאמיאן בניו יורק, וכן למד בבית הספר למוזיקה מדאואומאונט ובבית הספר למוזיקה ג'וליארד. הוא החל להופיע עם תזמורות שונות בארצות הברית וב-29 בנובמבר 1951, בגיל חמש-עשרה, ניגן לראשונה בקרנגי הול את הקונצ'רטו ברה מז'ור של פגניני, עם הפילהרמונית של ניו יורק בניצוח דימיטרי מיטרופולוס. הופעת הבכורה שלו בלונדון התקיימה ב-13 בדצמבר 1954, בנגינת הקונצ'רטו של צ'ייקובסקי ברה מז'ור ברויאל אלברט הול, עם תזמורת רשות השידור הבריטית.
מיכאל רבין הקליט קונצ'רטי של מנדלסון, גלאזונוב, פגניני (מס' 1 ברה מז'ור, שתי הקלטות), וייניאבסקי (מס' 1 בפה דיאז מינור, מס' 2 ברה מינור) וצ'ייקובסקי, כמו גם את הפנטזיה הסקוטית של ברוך ואת הסונאטות השלישית והרביעית לכינור סולו מאת אז'ן איזאיי וקטעים וירטואוזיים, בהם אלבום עם תזמורת הוליווד בואול.
רבין הרבה בסיורי קונצרטים וניגן בכל כרכי ארצות הברית, אירופה, דרום אמריקה ואוסטרליה. במהלך רסיטל בקרנגי הול איבד לרגע את שיווי משקלו וכשל קדימה, אות ראשון לפגיעה נוירולוגית, שהשפיעה באופן חמור על הקריירה שלו. הוא מת בגיל 35 מפגיעת ראש, שנגרמה בנפילה בדירתו בניו יורק.
רבין ניגן שנים רבות בכינור "קובליק" של גוארנרי דל ג'זו משנת 1735. רב-האמן בבניית כלי קשת, ג'וזפה גוארנרי, שבנה את הכינור הזה, נודע בשם דל ג'זו, משום שהתוויות ששם על כלי הנגינה שבנה נשאו את ראשי התיבות I.H.S. ‏ (In Hoc Signo) וצלב נוצרי.
צ'יריאקו ספורצה

צ'יריאקו ספורצה (באיטלקית: Ciriaco Sforza; נולד ב-2 במרץ 1970 בווהלן שבשווייץ) הוא כדורגלן עבר שווייצרי ממוצא איטלקי ששיחק בעמדת הקשר בעיקר בקייזרסלאוטרן, באיירן מינכן ואינטר מילאנו, ובנבחרת שווייץ בכדורגל.
קריירת מועדונים > אראו וגראסהופרס ציריך

ספורצה גדל בקבוצת הנוער של עירו, פ.צ. ווהלן, ובשנת 1989 עבר לשחק בקבוצה הבוגרת של אראו מליגת העל השווייצרית. ספורצה נחשב לכישרון גדול, ותוך שנה כבר עבר לגראסהופרס ציריך, בגיל 20. ספורצה הצטיין כבר בעונתו הראשונה בקבוצה, והיה לשחקן הצעיר ביותר בתולדות גראסהופרס לערוך הופעת בכורה בקבוצה הבוגרת. בשנת 1991 זכה עם הקבוצה באליפות, ובשנת 1993 זכה בתואר כדורגלן השנה בשווייץ. בתום עונה זו עזב ספורצה את גראסהופרס, לאחר שלוש שנים מצוינות בהן שיחק 75 משחקים וכבש שבעה שערים.
קריירת מועדונים > קדנציה ראשונה בקייזרסלאוטרן

בשנת 1993 חתם ספורצה בקייזרסלאוטרן לקדנציה ראשונה מתוך שלוש בקבוצה. ספורצה הצטיין בקייזרסלאוטרן, ואף היה מועמד לפרס כדור הזהב בשנת 1994. קדנציה זו בקייזרסלאוטרן ארכה שתי עונות, בהן ייצב ספורצה את הקבוצה בצמרת, צבר 61 הופעות והבקיע 15 שערים.
קריירת מועדונים > קדנציה ראשונה בבאיירן מינכן

בקיץ 1995 עבר ספורצה לבאיירן מינכן. ספורצה זכה עם הקבוצה בגביע אופ"א בשנת 1996 לאחר ניצחון כפול בגמר על בורדו, אך נקלע לאווירה לא טובה ששררה בקבוצה בגין מאבקי כוח בין יורגן קלינסמן, ששיחק באותו תפקיד של ספורצה, ללותר מתאוס. זו הייתה אחת הסיבות לעזיבתו בתום עונה אחת, בה שיחק 30 משחקים והבקיע שני שערים.
קריירת מועדונים > אינטר מילאנו

ספורצה חתם באינטר מילאנו בקיץ 1996 והתאחד עם מאמנו שפרש מנבחרת שווייץ, רוי הודג'סון. גם באינטר ספורצה שיחק עונה אחת בלבד, בה שיחק 26 משחקים וכבש שער אחד, ועזב לאחר שהתקשה להסתגל לסרייה א'. אינטר סיימה באותה עונה במקום השלישי, אך הגיעה עם ספורצה לגמר גביע אופ"א בשנת 1997, בו הפסידה 1-0 לשאלקה 04, כשספורצה פותח בהרכב.
קריירת מועדונים > קדנציה שנייה בקייזרסלאוטרן

בקיץ 1997 חזר ספורצה לקייזרסלאוטרן, בה שיחק שלוש עונות, וכבש ארבעה שערים ב-91 הופעות. קייזרסלאוטרן העפילה מהבונדסליגה השנייה, וספורצה הגיע כשחקן האמור להחזיר את הקבוצה לצמרת. המהלך הצליח מעל למשוער, וכבר בעונה הראשונה של קייזרסלאוטרן לאחר שובה לבונדסליגה, זכתה באליפות, כשספורצה משתף פעולה עם כוכבים כאנדראס ברמה, מיכאל באלאק ואולף מארשל. ספורצה שיחק בעונה העוקבת עם הקבוצה בליגת האלופות, שם נעצרה ברבע הגמר על ידי באיירן מינכן.
קריירת מועדונים > קדנציה שנייה בבאיירן מינכן

בשנת 2000 חזר ספורצה לקדנציה נוספת בבאיירן מינכן. ספורצה הרבה לשבת על הספסל, ובמהלך שתי עונות צבר רק 35 הופעות והבקיע שער אחד. עם זאת, בעונתו הראשונה זכה ספורצה עם הקבוצה הן באליפות הבונדסליגה והן בליגת האלופות, לאחר ניצחון במשחק הגמר על ולנסיה, אולם הוא לא שותף באותו המשחק. בהמשך אותה שנה, זכה ספורצה עם באיירן מינכן בטורניר הגביע הביניבשתי, לאחר ניצחון 1-0 לאחר הארכה בגמר על בוקה ג'וניורס, בו נכנס כמחליף בדקה ה-76.
קריירת מועדונים > קדנציה שלישית בקייזרסלאוטרן

בשנת 2002 חתם ספורצה בפעם השלישית בקייזרסלאוטרן. ספורצה סייע לקבוצה להינצל מירידה, אך בשנת 2005 הסתכסך עם המועדון וכמעט שלא שיחק יותר. בקיץ 2006, לאחר ארבע עונות נוספות בקייזרסלאוטרן בהן צבר 41 הופעות והבקיע שער אחד, פרש ספורצה ממשחק פעיל.
קריירה בינלאומית

ספורצה שיחק לראשונה בנבחרת שווייץ בשנת 1991. ספורצה זומן לסגל הנבחרת השווייצרית למונדיאל 1994, בו הגיעה שווייץ לשמינית הגמר והודחה על ידי נבחרת ספרד, וליורו 1996 בו הודחה שווייץ בשלב הבתים. ההופעה האחרונה של ספורצה בנבחרת התרחשה בשנת 2001, כאשר נבחרת שווייץ לא הצליחה לעלות עד אז לטורנירים גדולים נוספים. לספורצה 79 הופעות ושבעה שערים במדי נבחרת שווייץ.
קריירת אימון

ספורצה חתם בשנת 2006 בלוצרן מליגת העל השווייצרית, ואימן בה שנתיים, עד שפוטר למרות הצלחה יחסית. בשנת 2009 חתם בגראסהופרס ציריך, אך עזב בשנת 2012 בגין תוצאות דלות. בשנת 2014 אימן ספורצה במועדון נעוריו פ.צ. ווהלן במשך שנה, ולאחר מכן עבר לאמן בפ.צ. תון. בשנת 2019 מונה למאמן ויל מהליגה השווייצרית השנייה. לאחר שנה מונה למאמן פ.צ. בזל.
תארים

עם גראסהופרס ציריך:
אליפות ליגת העל השווייצרית: 1990/91
עם קייזרסלאוטרן:
אליפות הבונדסליגה: 1997/98
עם באיירן מינכן:
גביע אופ"א: 1995/96
אליפות הבונדסליגה: 2000/01
ליגת האלופות: 2000/01
הגביע הביניבשתי: 2001
מחק היסטוריה

| --- | --- |

 בימוי:  גרג מוטולה 
 הופק בידי:  לארי דייוויד 
 תסריט:  אלק ברג 
 שחקנים ראשיים:  לארי דייוויד 
 מוזיקה:  לודוביק בורס 
 צילום:  ג'ים דנולט 
 מדינה:  ארצות הברית 
 חברת הפקה:  HBO 
 שיטת הפצה:  וידאו על פי דרישה 
 הקרנת בכורה:  2 במאי 2014 
 משך הקרנה:  100 דק' 
 שפת הסרט:  אנגלית 
 סוגה:  קומדיה טלוויזיונית 
 דף הסרט ב־IMDb
 
מחק היסטוריה (באנגלית: Clear History) הוא סרט קומדיה אמריקאי משנת 2013, המספר על נייתן פלום המפספס את הזדמנות חייו ואת התמודדותו עם פספוס ההזדמנות והאנשים שבדרך. הסרט נכתב על ידי לארי דייוויד שמשחק גם בתפקיד הראשי. הסרט שודר לראשונה ב-10 באוגוסט 2013 ברשת HBO ובישראל בערוץ YES 3.
עלילה

הסרט מתחיל בשנת 2003, אז נייתן פלום המזוקן וארוך השיער (לארי דייוויד) הוא שותף עסקי דעתן ובוטה של וויל האני (ג'ון האם), שהחברה שלו בסן חוזה, קליפורניה עומדת להציג מכונית חשמלית חדשה. פלום מתנגד לכך שהמכונית תקרא "האוורד" על שם בנו של האני. לאחר ויכוח ובו פלום מחליט לפרוש מהחברה, מקבל פלום חבילת פיצויים כדי לנתק את קשריו עם החברה. ביום שלמחרת הופך פלום לאיש שפרש מחברה רגע לפני הצלחה אדירה, ומתפרסם בציבור כאיש שהפסיד מיליארד דולר.
עשר שנים מאוחר יותר, פלום מקריח ומגולח ונראה זקן לגילו, שינה את שמו לרולי דאבור ועבר למרתה'ס ויניארד, שם התחיל חיים חדשים ויצר חברויות חדשות, ביניהם חבר טוב חדש בשם פרנק (דני מקברייד), חברה לשעבר בשם וונדי (איימי ריאן), וקבלן בניין מקומי בשם מר מקנזי (פיליפ בייקר הול).
לפלום (הידוע גם בשם רולי) ארגנו יום הולדת הפתעה, שם מתוך הבהלה הוא מכה את ג'ספר (ג'יי ב. סמוב), האדם השחור היחיד במסיבה. לאחר מכן בשיחה צדדית הורס פלום את הרומן המתהווה של ג'ספר עם ג'ניפר (אווה מנדס) כאשר הוא מייעץ לה לצאת עם גברים אחרים לפני שתקבע שג'ספר הוא אהבתה. ג'ספר מסיק מהאירועים שפלום הוא גזען.
וויל האני, כיום איש עשיר מאוד, מגיע לאי יחד עם אשתו רונדה (קייט הדסון) ומתחיל לבנות אחוזה ראוותנית על שטחה של בית משפחת סטומפו לשעבר. לאחר שנפגשו בטעות, פלום חש הקלה מכך שהאני לא מזהה אותו, אבל לא יכול לשאת את המחשבה ששניהם יישארו על אותו האי. עם זאת, בהשראת הסרט "כמעיין המתגבר", פלום נחוש לנקום על מיליארד הדולר האבודים שלו על ידי פיצוץ האחוזה של האני. פרנק מציג לו את מומחה חומרי הנפץ ג'ו סטומפו (מייקל קיטון) שכועס על כך שהאחוזה נבנית על שטח משפחתו לשעבר, ואת חברו של סטומפו ראגס (ביל האדר). לאחר מכן הוא משכנע את מקנזי, מנהל הבנייה, לתת לו להיות חלק מהצוות.
בינתיים, ג'ספר מגלה את זהותו האמיתית של פלום ומזהיר אותו שאם ג'ניפר תצא עם גבר אחר, הוא יגלה את זהותו של פלום. ג'ניפר מתחברת לטיבור ופלום מתקרב לאשתו של האני, רונדה, תוך העמדת פנים שהוא מבין באדריכלות והנדסה.
פלום מסיק מתשומת לבה של רונדה שהיא נמשכת אליו, וחושב שעכשיו תהיה נקמתו, במקום לפוצץ את הבית החדש של בני הזוג הוא יגזול את אשתו של האני. במהלך ויכוח סוער פלום מנשק אותה ורונדה נרתעת ושואלת:"השתגעת?".
לאחר התקרית פלום ממשיך עם תכנון ההרס המתוכנן של הבית, שיתרחש במהלך הופעת הקונצרט של להקת שיקגו, כשאף אחד לא יהיה בבית. ג'ספר כועס כשראה את ג'ניפר עם טיבור ומודיע לעיתון המקומי על זהותו האמיתית של רולי. האני מופיע בקונצרט וכשפוגש את פלום הוא מחבק אותו ואומר שהוא מנסה לאתר אותו כבר שנים כי הוא רוצה לשלם לפלום את מיליארד הדולר שלדעתו מגיע לו. פלום מתמוגג, אך כעת חייב לעצור את סטומפו וראג'ס מלהרוס את האחוזה. פלום מגיע מאוחר מדי והבית מתפוצץ בדיוק כשאוטובוס מלא בילדים מגיע.
פלום מרצה בסופו של דבר שלוש שנות מאסר. לאחר שחרורו, שוב מזוקן ומדובלל חוזר פלום לביתו ומתאחד עם פרנק ונתקל בג'ניפר, ששוב סובלת מעודף משקל. האני ורונדה חזרו לקליפורניה. ופלום מגלה שוונדי ירשה מיליוני דולרים מאישה מבוגרת שפלום היה מטפלה.
שחקנים

לארי דייוויד, נתן פלום (המכונה גם רולי)
קייט הדסון, רונדה האני, אשתו של וויל
דני מקברייד, פרנק, חברו הטוב של פלום
פיליפ בייקר הול, מקנזי, מנהל העבודה
ג'ון האם, וויל האני
מייקל קיטון, ג'ו סטומפו
אווה מנדס, ג'ניפר
ג'יי בי סמוב, ג'ספר
מחיית שבעה עממים

| --- | --- |
 מקרא:  דברים, כ', ט"ז–י"ח
 תלמוד ירושלמי:  מסכת שביעית,  פרק ו', הלכה א'
 משנה תורה:  ספר שופטים, הלכות מלכים ומלחמות, פרק ה'
 ספרי מניין המצוות:  ספר המצוות, עשה קפ"ז ספר החינוך, מצווה תכ"ה
 
מחיית שבעה עממין היא מצוות עשה מהתורה למלחמה בשבעת העממים שישבו בארץ ישראל בתקופת ההתנחלות. העמים שגרו בארץ בתקופת יציאת מצרים על פי המקרא הם: הכנעני, החיתי, החיוי, האמורי, הפריזי, היבוסי, והגרגשי.
מקור המצוה

מקור המצווה מופיע בספר דברים:
רַק מֵעָרֵי הָעַמִּים הָאֵלֶּה אֲשֶׁר ה' אֱלֹהֶיךָ נֹתֵן לְךָ נַחֲלָה לֹא תְחַיֶּה כָּל נְשָׁמָה. כִּי הַחֲרֵם תַּחֲרִימֵם הַחִתִּי וְהָאֱמֹרִי הַכְּנַעֲנִי וְהַפְּרִזִּי הַחִוִּי וְהַיְבוּסִי כַּאֲשֶׁר צִוְּךָ ה' אֱלֹהֶיךָ
.
טעם המצוה

הרמב"ם כותב כי התורה סמכה את האיסור של "לא תחיה כל נשמה" לאזהרה "למען אשר לא ילמדו אתכם לעשות ככל תועבתם אשר עשו לאלהיהם וחטאתם לה' אלהיכם" להזהר כי אין לחשוב שמחיית עמים אלו היא אכזריות או שאיפת נקמה אלא היא חשובה כפעולה שמחייבת אותה "המחשבה האנושית" לסלק כל מי שסטה מדרכי הצדק. גם המשך חכמה הרחיב את הדיבור בנימוקי מצווה זו וקשר את המצווה אל ברכת ה' לאברהם כי יירש זרעו את שער אויביו ולמרות כן לא יתדבק בזרעו מידת האכזריות:
אמנם עכשיו שאברהם השתמש במדת האכזריות לשחוט את בנו יחידו הנולד לו לזקנותו אשר הוא נגד הטבע ולא כוון, רק לקיים רצון ה' יתברך ולפרסם אלקותו, לכן מעתה "ירש זרעך את שער שונאיו". שמעתה נתונים העמים הנשחתים, הם הז' אומות שבארץ ישראל שנאמר עליהם "לא תחיה כל נשמה" (דברים כ טז), ואסור לחמול אף על עולל ויונק שלזה צריך אכזריות לכאורה. ובכל זאת אני יודע כי "והתברכו בזרעך" כו', שלא יכוונו בהאכזריות, רק לקיים מצות ה' יתברך.
קבלה שלא לעבוד עבודה זרה

הרמב"ן והרמב"ם אמרו שאם עיר מאחד משבעת העממין קיבלו על עצמם שלא לעבוד עבודה זרה ושבעת מצוות בני נוח אסור להרוג אותם, ולא רק זה אלא שחייבים לקרוא להם לשלום לפני שנלחמים איתם כמו שאר אומות, אבל שיטת הרש"י שבשבעת העממין הגרים בארץ ישראל בשונה משאר האומות גם אם הם מקבלים עליהם שלא לעבוד עבודה זרה לא מקבלים אותם מכיוון שהם עושים זאת רק מיראה, אמנם אחד משבעת האומות שגר מחוץ לארץ ישראל עם אומה אחרת אם מקבל על עצמו ביחד איתם שבעת מצווה בני נוח לא הורגים אותו.
המצווה בימינו

על פי הרמב"ם המצווה מוגדרת כ"נוהגת לדורות" משום שהיא אינה מוגבלת לזמן מסוים, אלא כל זמן שעממים אלה קיימים חובה להכריתם, אך מכיוון שכבר נכרת זכרם של אותם עממים, אינה מיושמת בפועל.
ראו גם

מחיית זכר עמלק
שבעת העממים
מצוות ירושת ארץ ישראל
לקריאה נוספת

הרב משה אושפיזאי, מלחמת מנע - רשות או חובה?, תחומין ד, מכון צומת, אלון שבות, תשמ"ג, עמ' 90
יעקב חרלפ, ‏הברית עם הגבעונים, שנה בשנה (תשס"ב) 17–31, באתר "דעת"
הערות שוליים

↑  מורה נבוכים חלק א פרק נד (עמוד פו במהדורת ר"י קאפח)
↑  רמב"ן, ספר דברים, פרק כ', פסוק י'
↑  משנה תורה לרמב"ם, הלכות מלכים ומלחמות, פרק ו', הלכות א'–ה'
↑  רש"י, מסכת סוטה, דף ל"ה, עמוד ב', ד"ה וכתבו למטה
↑  ספר המצוות לרמב"ם, מצוות עשה קפז
ערך זה הוא קצרמרבנושא יהדות. אתם מוזמנים לתרום לוויקיפדיה ו.
צפורה דגן

| --- | --- |
אין תמונה חופשית
 לידה:  1930 (בת 94 בערך) תל אביב, פלשתינה (א"י)
 שם לידה:  צפורה גרינברג
 מדינה:  ישראל
 מקום מגורים:  חולון, ישראל
 כינויים נוספים:  ציפי, ציפקה, תרצה בן דוד
 בן זוג:  מתתיהו (מתי) דגן
 מספר צאצאים:  2
 פרסים והוקרה:  יקירת העיר חולון, 2015  מדליית הרמטכ"ל אביב כוכבי
 
צפורה דגן (נולדה ב־1930) היא פעילה בשימור, תיעוד והנצחת מורשת הפלמ"ח, ומרצה על הארגון.
ביוגרפיה

צפורה נולדה ב־1930 בתל אביב לאייזיק-יצחק גרינברג, נגן צ'לו בתזמורת הפילהרמונית הישראלית וטכנאי שיניים ולד"ר שרה-סוניה מרקין, רופאת שיניים בתל אביב. לאחר שסיימה את בית הספר העממי הצטרפה לנוער הצעיר בהגנה שעסק בהדבקת כרוזים.
בשנת 1945, בגיל 15, הצטרפה להכשרת הנוער העובד והלומד בקיבוץ אשדות יעקב שארכה חצי שנה, בסיומה התאחדה ההכשרה עם הכשרה מקבוצת כנרת להכשרה מגויסת "רגבים" שגויסה לפלוגה א' בגדוד הראשון של הפלמ"ח, והתמקמה בקיבוץ יגור. ב־29 ביוני 1946, בשבת השחורה, נאסרו רוב חברי קיבוץ יגור ואנשי הפלמ"ח ששהו שם, ועל השאר התושבים, בניהם צפורה, הוטל מצור, ממנו ברחה לאחר כמה ימים. לאחר מכן עברה הכשרת "רגבים" לקיבוץ חפציבה, שם ניתנו להם שמות מחתרתיים וצפורה כונתה תרצה בן דוד. באוגוסט 1946 שויכה ההכשרה לפלוגה ד' של הפלמ"ח והם עברו אימונים ומסעות. באוגוסט 1947 נשלחה צפורה עם חברי ההכשרה אל "הגבעה" שליד רחובות שם הם עבדו במכון איילון, מפעל מחתרתי תת-קרקעי לייצור תחמושת של ההגנה, וייצרו כדורי תשעה מ"מ עבור תתי־מקלע מסוג סטן. ב-6 בפברואר 1948, נישאה צפורה למתי שהיה חבר בהכשרה והם המשיכו לאורך מלחמת העצמאות להתגורר בגבעה ולעבוד במכון איילון.
ב־1949, לאחר סיום מלחמת העצמאות, התיישבו צפורה ומשפחה יחד עם חברי ההכשרה במעגן מיכאל והיא הקימה שם מרפאת שיניים. באותן שנים היא הייתה גם מהראשונות שעסקו בהדרכת ריקודי עם בישראל. לאחר כעשור הם עברו להתגורר במקוה ישראל והיא שימשה מורה לכלכלת בית. מאז 1990 מתגוררת בחולון.
דגן חברה בארגון חברי ההגנה, ראיינה ותחקרה כ־130 חברי פלמ"ח, הגנה ומתנדבי הצבא הבריטי, וסיפוריהם תועדו ונשמרו בארכיון ההגנה בבית אליהו גולומב ובארכיון צה"ל. במשך כ-20 שנה הרצתה לתלמידי מוסדות חינוך ולחיילי ולחיילות צה"ל על הפלמ"ח וההגנה, על ייצור הנשק במחתרת ועל הקמת צבא ההגנה לישראל. היא כתבה מספר ספרים המתעדים את פעילות הפלמ"ח.
ב־2015 זכתה באות יקירת העיר חולון. ב־2021 קיבלה את מדליית הרמטכ"ל אביב כוכבי במסגרת ציון שמונים שנה להקמת הפלמ"ח.
ספריה

צפורה דגן, רגבים; זכרונות, 1943-1949, 2005
צפורה דגן, שבת שחורה וכלניות אדומות, מהדורה שנייה, 2006
צפורה דגן, סיפורה של קבוצה וסודה של גבעה, בית הפלמ"ח - הספרייה, 2015
הערות שוליים

1 2 3  צפורה דגן, באתר עיריית חולון
1 2 3 4 5 6 7 8 9 10   אורלי גולדקלנג, ‏"'ראשונים תמיד אנחנו' לא הייתה רק סיסמה, זו הייתה המציאות", בעיתון מקור ראשון, 27 בפברואר 2022
1 2 3 4 5  צפורה דגן, באתר הפלמ"ח
1 2 3 4  הכשרת "רגבים" יגור - חפציבה 1945-1947, באתר הפלמ"ח
↑  צפורה דגן, פרק ב', ריקודי-עם ישראליים - ריקודים ראשונים משנת 1945, באתר רוקדים
↑   ציפורה  דגן - ביקור נשיא המדינה מר יצחק הרצוג בבית גולומב- מוזיאון ההגנה 8.9.2022, סרטון בערוץ "Peleg Levy", באתר יוטיוב (אורך: 05:46)
↑  מפגש הוקרה עם הרמטכ"ל, באתר ממחברתה של צפורה דגן, 11 באוקטובר 2021
קוברה טבעתית

| קוברה טבעתית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה טבעתית
מין:: קוברה טבעתית
שם מדעי
 Hemachatus haemachatus ‏בונאטר, 1790

קוברה טבעתית (שם מדעי: Hemachatus haemachatus) היא מין של נחש יורק גדולה ממשפחת הפתניים, החיה בדרומה של אפריקה. אף על פי ששמה הוא קוברה, היא שייכת לסוג יחידאי נפרד.
מאפיינים

זהו נחש גדול המגיע לאורך 110-90 ס"מ וצבעו שחור כהה בדרך כלל עם בטן אפורה ועל הצוואר שתיים שלוש רצועות פסים לבנות שנתנו לקוברה את שמה. הקשקשים פחות נוקשים ובולטים משאר סוגי הקוברה.
הקוברה היא מין מדברי החי באזור הכף של דרום אפריקה ובלסוטו, בטרנסקאי, בקוואזולו-נטאל, בחאוטנג, במערב סווזילנד ובמערב מוזמביק וזימבבואה.
הקוברה היא אוכלת בשר והיא ניזונה בעיקר מקרפדות שונות. היא תאכל גם יונקים קטנים, דו-חיים נוספים וזוחלים אחרים כולל נחשים ואף קוברות אחרות.
לקוברה הבוגרת מעט מאוד אויבים בטבע, ביניהם ישנם עופות דורסים, נמיות, לטאות כוח ונחשים גדולים יותר. הקוברה מקשיחה את צווארה כלפי מעלה ופורשת את רצועות העור ופולטת יריקה מבהילה כדי להבריח את התוקף שעלולה לגרום לעיוורון אם היא פוגעת. אם זה לא עובד היא נמלטת אל בין הסלעים.
לקוברה הטבעתית יש יכולת להעמיד פני מת, ואז לתקוף אם הוא מופרע, תכונה ההופכת אותו לנחש מתעתע ומסוכן ביותר. הנחש נחשב למאוד ארסי והוא יכול לירוק את הארס למרחק של 3 מ' עד לעיני התוקף ולגרום לעיוורון זמני וכאבים עזים. לעור היריקה לא עושה הרבה נזק. עם זאת אם הקוברה נושכת הנשיכה ארסית ויכולה להרוג במהירות אנשים שהבהילו אותה.
הערות שוליים

↑  קוברה טבעתית באתר הרשימה האדומה של IUCN
קומפלקס שרשרת

במתמטיקה, ובפרט באלגברה הומולוגית, קומפלקס שרשרת (או קומפלקס) הוא אמצעי אלגברי, אשר מקורו בטופולוגיה אלגברית. במקור הוא איפשר לבטא את הקשר האלגברי בין ציקלוסים ושפות של מרחב כלשהו. באופן כללי יותר, אלגברה הומולוגית עוסקת בעיקר בחקר של קומפלקסים בצורה אבסטרקטית, ללא קשר גאומטרי או טופולוגי מפורש. השימוש העיקרי של קומפלקסים הוא על מנת להגדיר חבורות הומולוגיה (או קוהומולוגיה עבור קומפלקסי קו־שרשראות).
הגדרה פורמלית

קומפלקס שרשרת  (A_{\bullet },\partial _{\bullet }) הוא סדרה של חבורות אבליות או מודולים ... A-2, A-1, A0, A1, A2, ... המקושרים על ידי הומומורפיזמים (הנקראים אופרטורי שפה)  \partial _{n}:A_{n}\rightarrow A_{n-1} כך שההרכבה של כל שני הומומורפיזמים עוקבים שווה ל־0:  \partial _{n}\circ \partial _{n+1}=0 לכל n.
בדרך כלל נרשם קומפלקס בדרך הבאה:
הגדרה קרובה להגדרה זו היא של קומפלקס קו־שרשרת. קומפלקס קו־שרשרת  (A^{\bullet },\partial ^{\bullet }) הוא סדרה של חבורות אבליות או מודולים ... A-2, A-1, A0, A1, A2, ... המקושרים על ידי הומומורפיזמים  \partial _{n}^{\bullet }:A_{n}\rightarrow A_{n+1}, כך שההרכבה של כל שני הומומורפיזמים עוקבים היא 0:  \partial _{n+1}^{\bullet }\circ \partial _{n}^{\bullet }=0 לכל n. בדרך כלל נרשם קומפלקס קו־שרשרת בדרך הבאה:
הרעיון בשני המקרים זהה, וההבדל הוא פשוט כיוון ההתקדמות של החצים. בשני המקרים האינדקס i ב־Ai נקרא דרגה.
קומפלקס שרשרת חסום הוא קומפלקס שרשרת בו כמעט לכל i (כלומר, פרט למספר סופי) מתקיים ש־Ai שווה ל־0. קומפלקס סופי ניתן להמשכה שמאלה וימינה על ידי אפסים. בדומה, קומפלקס שרשרת חסום מלמעלה הוא קומפלקס שרשרת כך שקיים n כך שלכל i>n מתקיים ש־Ai שווה ל־0. קומפלקס שרשרת חסום מלמטה מוגדר באופן דומה.
סימונים והגדרות נוספות

אם נשמיט את האינדקסים, הקשר הטבעי על  \partial  ניתן לניסוח על ידי:
התמונה של  \partial  היא חבורת השפות, או בקומפלקס קו־שרשרת – חבורת הקו־שפות. הגרעין של  \partial  נקרא חבורת הציקלוסים, או במקרה של קומפלקס קו־שרשרת – חבורת הקו־ציקלוסים. מכיוון ש־ \partial ^{2}=0 הרי שחבורת השפות היא תת חבורה של חבורת הציקלוסים.
דוגמאות

כל סדרה מדויקת היא קומפלקס שרשרת, משום שבסדרה מדויקת התמונה של כל הומומורפיזם שווה לגרעין של ההומומורפיזם הבא אחריו, ובפרט ההרכבה של שני הומומורפיזמים עוקבים שווה ל־0.
ראו גם

אלגברה הומולוגית
סדרה מדויקת
הומולוגיה (טופולוגיה אלגברית)
קואני

| --- | --- |

מפת האי זנזיבר - קואני נמצאת במרכז האי
 מדינה:  טנזניה טנזניה
 קואורדינטות:  6°08′00″S 39°17′00″E﻿ / ﻿6.13334°S 39.28334°E﻿ / -6.13334; 39.28334 
 he
קואני (באנגלית: Koani) היא עיר[דרושה הבהרה] בטנזניה, העיר היא בירת מחוז זנזיבר דרום/מרכז שבאי זנזיבר, הגדול והמאוכלס מבין איי ארכיפלג זנזיבר.
העיר ממוקמת במרכז האי ונכון לשנת 2002 היו בעיר 2,146 תושבים.
מיוטוניה קונגניטה

| --- | --- |
 תחום:  נוירולוגיה 
 תסמינים:  myotonia 
 טיפול:  ranolazine 
 קישורים ומאגרי מידע
 MeSH:  D009224
 סיווגים
 ICD-10:  G71.1 
 ICD-11:  8C71.2 
 
מיוטוניה קונגניטה (Myotonia congenita) היא מחלה גנטית של מערכת העצבים, הגורמת לעיכוב בהרפיה של שרירי השלד (השרירים המשמשים לתנועה רצונית). הסימפטום העיקרי של המחלה הוא קשיון שרירים, שעלול להגיע עד לכדי שיתוק. מקור המחלה הוא מוטציה גנטית תורשתית, המשפיעה על תעלות הכלור שבשרירים. המחלה מופיעה באדם וביונקים אחרים, אשר המפורסמת שבהם היא העז המתעלפת.